**ZAPISNIK O**

**INŠPEKCIJSKEM NADZORU**

*JAVNI MEDOBČINSKI STANOVANJSKI SKLAD MARIBOR*

Inšpektorica

**Martina Zajc, mag.**

**inšpektor I**

Ljubljana, maj 2022

**V S E B I N A**

[I Razlog inšpekcijskega nadzora 3](#_Toc103090219)

[II Ugotovitve inšpektorice 3](#_Toc103090220)

[1 Določitev in izplačila plač 4](#_Toc103090221)

[1.1 █ 4](#_Toc103090222)

[1.1.1 Imenovanje direktorice 4](#_Toc103090223)

[1.1.2 Sistemizacija delovnega mesta direktorja 4](#_Toc103090224)

[1.1.3 Pogodba o zaposlitvi 4](#_Toc103090225)

[1.1.4 Plačilne liste 6](#_Toc103090226)

[1.1.5 Ugotovitve inšpektorice 8](#_Toc103090231)

[1.1.6 Odrejeni ukrepi inšpektorice in priporočilo 10](#_Toc103090232)

[III Odrejeni ukrepi inšpektorice 11](#_Toc103090233)

Številka: 0611-23/2022/15

Datum: 24. 5. 2022

Na podlagi 43. b člena Zakona o sistemu plač v javnem sektorju[[1]](#footnote-1) in 4. odstavka 181. člena Zakona o javnih uslužbencih[[2]](#footnote-2) izdaja inšpektorica za sistem javnih uslužbencev v postopku inšpekcijskega nadzora v Javnem medobčinskem stanovanjskem skladu Maribor, Grajski trg 1, 2000 Maribor, ki ga zastopa direktorica █, naslednji

**ZAPISNIK**

**o inšpekcijskem nadzoru**

Inšpektorica za sistem javnih uslužbencev Martina Zajc, mag., inšpektor I (v nadaljevanju: inšpektorica) je v dneh 20. 4. 2022, 28. 4. 2022 in 10. 5. 2022 v Javnem medobčinskem stanovanjskem skladu Maribor (v nadaljevanju: JMSS Maribor) opravila inšpekcijski nadzor v prostorih Inšpektorata za javni sektor (na naslovu Tržaška cesta 21, 1000 Ljubljana) na podlagi določil ZSPJS in ZJU, na njuni podlagi izdanih izvršilnih predpisov, kolektivnih pogodb in splošnih aktov delodajalca (v delu, kjer se urejajo plače) in dne 17. 5. 2022 izdelala Osnutek zapisnika o inšpekcijskem nadzoru (št. 0611-23/2022/12), ki je bil dne 18. 5. 2022 poslan JMSS Maribor (v prilogi dopisa, št. 0611-23/2022/13 z dne 17. 5. 2022, ki je bil odpremljen na elektronski naslov: info@jmss-mb.si).

Predstojniku JMSS Maribor je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice. JMSS Maribor je dne 23. 5. 2022 Inšpektorat za javni sektor obvestil, da na osnutek zapisnika nimajo pripomb (elektronsko sporočilo javne uslužbenke Anite Vuksanovič). Obvestilu je JMSS Maribor priložil osnutek obvestila ter dogovora o povračilu preveč izplačanih povračil stroškov prevoza na delo in z dela direktorici █.

I Razlog inšpekcijskega nadzora

Inšpektorat za javni sektor je v Načrt dela za leto 2022 uvrstil tudi sistemske nadzore določanja plač direktorjem in drugih pravic iz delovnega razmerja v javnih agencijah in javnih skladih, med drugim tudi v JMSS Maribor.

II Ugotovitve inšpektorice

JMSS Maribor je bil ustanovljen z Odlokom o ustanovitvi JMSS Maribor[[3]](#footnote-3). Ustanovitelji JMSS Maribor so Mestna občina Maribor, Občina Duplek, Občina Hoče–Slivnica, Občina Miklavž na Dravskem polju, Občina Rače–Fram in Občina Starše, ustanoviteljske pravice izvršujejo občine ustanoviteljice.

Odgovorna oseba JMSS Maribor je direktorica █.

Inšpektorica je v okviru inšpekcijskega nadzora v JMSS Maribor opravila nadzor nad določitvijo in izplačili plač direktorici JMSS Maribor v letu 2021 ter drugimi pravicami iz delovnega razmerja direktorice JMSS Maribor.

## Določitev in izplačila plač

Direktorja JMSS Maribor na podlagi 18. člena Odloka o ustanovitvi JMSS Maribor imenuje in razrešuje mestni svet in ter občinski sveti občin ustanoviteljic na predlog Nadzornega sveta JMSS Maribor. Predlog za imenovanje direktorja sklada nadzorni svet pripravi na podlagi javnega natečaja. Direktor je imenovan za dobo štirih let in je lahko ponovno imenovan.

Za direktorja je lahko imenovana oseba, ki izpolnjuje pogoje določene z zakonom.

5. odstavek 20. člena ZJS-1[[4]](#footnote-4) določa, da ustanovitelj lahko za direktorja imenuje osebo, ki ima najmanj univerzitetno izobrazbo, vsaj osem let delovnih izkušenj, od tega pet let na vodilnih delovnih mestih podobne zahtevnosti, in ni bila pravnomočno obsojena za kaznivo dejanje, pa obsodba ni pogojna.

* 1. █
		1. Imenovanje direktorice

Na predlog Nadzornega sveta JMSS Maribor je sklep o imenovanju █ za direktorico JMSS Maribor dne 14. 10. 2019 sprejel Mestni svet Mestne občine Maribor, dne 25. 10. 2019 Občinski svet Občine Hoče – Slivnica ter dne 12. 11. 2019 Občinski svet Občine Miklavž na Dravskem polju, in sicer za dobo 4. let, od 12. 11. 2019 do 11. 11. 2023.

Po izobrazbi je specialistka managementa[[5]](#footnote-5).

* + 1. Sistemizacija delovnega mesta direktorja

Delovno mesto B017881 Direktor (pravilno Direktor javnega stanovanjskega sklada oz. Direktor JSS) je uvrščeno v 50. plačni razred[[6]](#footnote-6). Za zasedbo delovnega mesta so bili zahtevani naslednji pogoji:

* visokošolska univerzitetna izobrazba (prejšnja) / specializacija po visokošolski izobrazbi (prejšnja) / magistrska izobrazba ekonomske, poslovne, pravne, upravne, gradbene ali tehniške smeri,
* 8 let, od tega 5 let na vodilnih delovnih mestih podobne zahtevnosti ter
* sposobnost vodenja in organiziranja.
	+ 1. Pogodba o zaposlitvi

Predsednica Nadzornega sveta JMSS Maribor in direktorica sta 7. 11. 2019 podpisali Pogodbo o zaposlitvi, v kateri sta ugotovili, da je bila █ na predlog Nadzornega sveta JMSS Maribor, sprejetega na 3. redni seji dne 17. 9. 2019, s potrebno večino glasov ustanoviteljev JMSS Maribor, imenovana za direktorico JMSS Maribor za mandatno obdobje 4. let, od 12. 11.2019 do 11. 11. 2023, pri čemer je bila pogodba o zaposlitvi za določen čas sklenjena od dne 6. 1. 2020 do vključno dne 11. 11. 2023.

Direktorica je bila na delovnem mestu uvrščena v 50. plačni razred na podlagi uvrstitve delovnega mesta v plačni razred v skladu z Uredbo o plačah direktorjev v javnem sektorju[[7]](#footnote-7) ter Soglasjem Ministrstva za okolje in prostor, št. 1000-3/2017/139 z dne 14. 2. 2020, k določitvi osnovne plače direktorja JMSS Maribor.

Po pogodbi o zaposlitvi ima direktorica pravico do nadomestila plače za čas odsotnosti z dela, pravico do regresa za letni dopust, pravico do nadomestil in povračil materialnih stroškov v višini in pod pogoji, kot te pravice urejajo predpisi in kolektivne pogodbe, ki veljajo za javni sektor oziroma uslužbence javnega stanovanjskega sklada.

Po pogodbi o zaposlitvi direktorici pripada:

* dodatek za delovno dobo (v višini 0,33% od osnovne plače za vsako zaključeno leto delovne dobe),
* dodatek za mentorstvo (v višini 20% urne postavke osnovne plače za čas, ko opravlja mentorstvo),
* del plače za delovno uspešnost, skladno s Pravilnikom o merilih za ugotavljanje delovne uspešnosti direktorjev s področja okolja in prostora in Uredbo o plačah direktorjev v javnem sektorju (če se delovno razmerje prične in končna med tekočim letom, pripada direktorici nagrada za uspešno poslovanje v razmerju s časom trajanja delovnega razmerja v tem letu),
* povračilo stroškov za prehrano med delom in za prevoz na delo ter z dela, v skladu s predpisi, ki veljajo za javni sektor oziroma uslužbence JMSS Maribor.

Po pogodbi o zaposlitvi je direktorica upravičena do:

* povračila stroškov za službene izdatke, kakor tudi do potnih stroškov v višini, ki veljajo za ostale javne uslužbence pri delodajalcu. Za izdatke in stroške se štejejo dnevnice za potovanja doma in v tujini, kot tudi vsi ostali dokumentirani ali tarifni stroški, ki nastanejo v zvezi s tem,
* uporabe službenega avtomobila za vse službene namene. V kolikor ne obstaja možnost uporabe službenega avtomobila ali drugega ustreznega načina prevoza, se ji povrnejo stroški uporabe zasebnega ali najetega osebnega vozila skladno z veljavnimi ceniki. Za koriščenje javnih prevoznih sredstev se priznajo stroški koriščenja na podlagi predloženih računov,
* uporabe službenega mobilnega telefona in plačane naročnine za mobilni telefon v skladu z internim pravnim aktom, ki velja pri delodajalcu,
* do dopolnilnega izobraževanja doma in v tujini v trajanju do 10 delovnih dni letno. Za izobraževanje nad 10 delovnih dni letno, ki ga odobri predsednik Nadzornega sveta JMSS Maribor, se na podlagi predloženega programa sklene pogodba o izobraževanju.

S podpisom pogodbe o zaposlitvi se je direktorica zavezala, da v času opravljanja funkcije ne bo opravljala nobene dejavnosti, ki bi bila poslovno povezana z njeno funkcijo pri delodajalcu, ali bi preprečevala opravljanje te funkcije v interesu delodajalca. Izvajanje dejavnosti raziskovanja in izobraževanja so bile izvzete iz te prepovedi.

V primeru enostranske odpovedi pogodbe s strani direktorice na podlagi njene pisne izjave velja 3 mesečni odpovedni rok.

Pojasnilo JMSS Maribor

JMSS Maribor je v elektronskem sporočilu (javna uslužbenka Anita Vuksanovič) dne 22. 4. 2022, v zvezi z morebitnimi drugimi pravicami direktorice iz delovnega razmerja, ki ne bi bile zapisane v pogodbi o zaposlitvi pojasnil, da je bila z direktorico dne 24. 11. 2021 sklenjena Pogodba o izobraževanju, s katero se ji je, skladno s točko 7.2 Pogodbe o zaposlitvi z dne 7. 11. 2019 omogočilo dodatnih 10 dni letno (skupaj 20 dni letno) izobraževanja oziroma usposabljanja v tujini in doma.

Predsednik Nadzornega sveta JMSS Maribor in direktorica sta 24. 11. 2021 podpisala Pogodbo o izobraževanju s katero se je direktorici, skladno z določili pogodbe o zaposlitvi z dne 7. 11. 2019, omogočilo dodatnih 10 dni izobraževanja oziroma usposabljanja v tujini in doma letno, in sicer s področij: nepremičninskega oziroma stanovanjskega področja, korporativne varnosti in upravljanja, komunikacije in javnega nastopanja, tujih jezikov, korporativnega upravljanja in managementa ter varnosti in zdravja pri delu.

* + 1. Plačilne liste

Iz plačilnih list je razvidno, da je:

* bila v obdobju od januarja 2021 do decembra 2021, na delovnem mestu B017881 Direktor JSS, uvrščena v 50. plačni razred,
* pri plačah od januarja 2021 do oktobra 2021 prejemala (C020) dodatek za delovno dobo za █v višini █7 %, pri plači za november 2021 in december 2021 pa za █ let v višini █ %, kar je v skladu s prvim odstavkom 35. člena Kolektivne pogodbe za javni sektor,
* pri plači za maj 2021 prejela (J090) regres za letni dopust v višini 1.050,00 EUR, kar je v skladu s 1. odstavkom 15. člena Aneksa h Kolektivni pogodbi za negospodarske dejavnosti v Republiki Sloveniji[[8]](#footnote-8),
* bila direktorici obračunana in izplačana (D020) delovna uspešnost iz naslova povečanega obsega dela za obdobje januar 2021–maj 2021 v višini 100 % in znesku 3.009,28 EUR bruto pri plači za mesec junij 2021 (3), v višini 20 % in znesku 601,86 EUR bruto pri plači za mesec junij 2021, v višini 100 % in znesku 3.009,28 EUR bruto pri plači za mesec november 2021 ter v višini 20 % in znesku 601,86 EUR bruto pri plači za mesec december 2021 (4),

Pojasnilo JMSS Maribor

JMSS Maribor je v elektronskem sporočilu (javna uslužbenka Anita Vuksanovič) dne 22. 4. 2022, v zvezi z izplačili (D020) delovne uspešnosti iz naslova povečanega obsega dela direktorici JMSS Maribor v letu 2021 pojasnila, da je bilo nakazilo (D020) za obdobje januar 2021 do maja 2021 izvedeno 24. 6. 2021 pri obračunu plače »junij 2021 (3)«, za mesec junij 2021 dne 5. 7. 2021 pri obračunu plače »junij 2021 (4)«, za obdobje julij 2021 do november 2021 je bilo nakazilo izvedeno 3. 12. 2021 pri obračunu plače »november 2021 (4)« ter za mesec december 2021 dne 5. 1. 2022 pri obračunu plače »december 2021 (4).

* pri plači za junij 2021 prejela (D010) redno delovno uspešnost za obdobje 7-12/2020 v višini 902,78 EUR bruto, skladno z 22. členom ZSPJS in 2. odstavkom 7. člena Uredbe o plačah direktorjev v javnem sektorju[[9]](#footnote-9),
* bilo direktorici vsak mesec pri plači obračunano in povrnjeno povračilo stroškov (I010) prehrana na delu (za mesece januar 2021 do maj 2021 v znesku 3,99 EUR dnevno za vsak dan prisotnosti na delu, kar je bilo v skladu z Ugotovitvenim sklepom o višini regresa za prehrano med delom za zaposlene v javnem sektorju[[10]](#footnote-10); za mesec junij 2021 v znesku 4,30 EUR dnevno za vsak dan prisotnosti na delu, kar je bilo v skladu z 2. odstavkom 4. člena Aneksa h kolektivni pogodbi za negospodarske dejavnosti v Republiki Sloveniji[[11]](#footnote-11); za mesece julij 2021 do december 2021 pa v znesku 4,39 EUR dnevno za vsak dan prisotnosti na delu, kar je bilo v skladu z Obvestilom Ministrstva za javno upravo o usklajenem znesku regresa za prehrano med delom za javne uslužbence od 1.7.2021 dalje[[12]](#footnote-12)),
* vsak mesec pri plači prejela povračilo stroškov prevoza na delo in iz dela, in sicer v obdobju od januarja 2021 do marca 2021 maja 2021 (I020) Prevoz na delo – mesečna vozovnica v višini 86,40 EUR, pri plači za april 2021 (I050) Prevoz na delo – dnevna vozovnica v višini 75,60 EUR na podlagi Izjave za povračilo stroškov prevoza na delo in z dela z dne 24. 2. 2021 ter v obdobju od junij 2021 do december 2021 (I020) Prevoz na delo – kilometrina (pri plači za junij 2021 v višini 61,08 EUR, julij 2021 v višini 48,00 EUR, za avgust 2021 v višini 70,98 EUR, za september 2021, oktober 2021 in november 2021 v višini 85,15 EUR ter za december v višini 101,92 EUR).

V zvezi z izplačilom delovne uspešnosti iz naslova povečanega obsega dela je JMSS Maribor predložil:

* izpis sklepa Nadzornega sveta JMSS Maribor, št.004-1/2021 z dne 18. 1. 2021, ki se glasi: »Nadzorni svet JMSS Maribor se strinja s plačilom delovne uspešnosti iz naslova povečanega obsega dela direktorici JMSS Maribor v obdobju od 1. 1.2021 do 31. 12. 2021 in predlaga Mestnemu svetu Mestne občine Maribor ter občinskim svetom občin ustanoviteljic JMSS Maribor, da podajo soglasje k plačilu delovne uspešnosti iz naslova povečanega obsega dela in da pooblastijo Nadzorni svet JMSS Maribor za sklenitev dogovora o povečanem obsegu dela in za sprejem odločitve o plačilu povečanega obsega dela dvakrat v letu, v višini do 20% od osnovne plače direktorice JMSS Maribor. Nadzorni svet JMSS Maribor odloča o izplačilu dela plače za delovno uspešnost iz naslova povečanega obseda dela na podlagi predloženega poročila direktorice o opravljenih aktivnostih, izvedenih delovnih nalogah in doseženih ciljih oziroma realizaciji Poslovno finančnega načrta 2021 tekom leta.«,
* izpis sklepov 23. dopisne seje Mestnega sveta Mestne občine Maribor, št. 0310-25/2021-8 z dne 9. 2. 2021, iz katerega izhaja, da je bila v okviru 7. točke obravnavana »dodelitev dela plače delovno uspešnost direktorici JMSS Maribor za obdobje od 1. 1. 2021 do 31. 12. 2021 iz naslova povečanega obsega dela« ter da je Mestni svet Mestne občine Maribor s sklepom v celoti potrdil predlog Nadzornega sveta JMSS Maribor z dne 18. 1. 2021,
* izpis sklepa 20. korespondenčne seje Občinskega sveta Občine Hoče – Slivnica, št. 03201-3/2021-005 z dne 25. 2. 2021, iz katerega ravno tako izhaja, da so sprejeli sklep, ki je v celoti potrdil predlog Nadzornega sveta JMSS Maribor z dne 18. 1. 2021,
* sklenjen Dogovor o povečanem obsegu dela v letu 2021 (dokument je brez datuma in številke) med in predsednikom Nadzornega sveta JMSS, iz katerega izhaja, da Nadzorni svet JMSS Maribor na podlagi predloženega poročila direktorice odloči o plačilu povečanega obsega dela dvakrat v letu, v višini do 20% osnovne plače direktorice s sklepom, ki je podlaga za izplačilo, da je plačilo za povečan obseg dela maksimalno 20 % osnovne plače direktorice JMSS Maribor oziroma 7.222,32 EUR bruto na leto ter da je v primeru odstopa od tega dogovora direktorica upravičena do plačila, sorazmernega z že opravljenim delom,
* izpis sklepa Nadzornega sveta JMSS, št.004-6/2021 z dne 15. 6. 2021, ki se glasi: »Nadzorni svet JMSS Maribor soglaša, da se direktorici █izplača del plače za delovno uspešnost iz naslova povečanega obsega dela od januarja 2021 do vključno junija 2021 v višini 20% njene osnovne plače«,
* izpis sklepa Nadzornega sveta JMSS, št.004-9/2021 z dne 24. 11. 2021, ki se glasi: »Direktorici █se izplača del plače za delovno uspešnost iz naslova povečanega obsega dela od julija 2021 do vključno decembra 2021 v višini 20% njene osnovne plače«.

V zvezi z izplačilom redne delovne uspešnosti je JMSS Maribor predložil:

* izpis sklepa Nadzornega sveta JMSS Maribor, št. 004-4/2021 z dne 9. 6. 2021, iz katerega izhaja, da Nadzorni svet predlaga mestnemu svetu in občinskim svetom občin ustanoviteljic, da se direktorici JMSS Maribor █za leto 2020 določi redna delovna uspešnost v višini 90 % in ocena odlično ter izplača del plače za redno delovno uspešnost v višini 5 %, kar znaša 902,78 EUR bruto. Sklep vsebuje še določbo, da je sprejet po to tem, ko je podano soglasje mestnega sveta občine ustanoviteljice, ki ima v skladu večinski kapitalski delež, in vsaj še enega občinskega sveta preostalih občin ustanoviteljic JMSS Maribor,
* izpis sklepa 24. seje mestnega sveta Občine Maribor, št. 0130-121/2021-10 z dne 23. 6. 2021, iz katerega izhaja, da so potrdili predlog Nadzornega sveta JMSS Maribor z dne 9. 6. 2021 v zvezi z redno delovno uspešnostjo in oceno direktorice JMSS Maribor za leto 2020,
* sklep 17. redne seje Občinskega sveta Občine Starše, št. 10010-8/2021 z dne 18. 6. 2021, iz katerega izhaja, da so potrdili predlog Nadzornega sveta JMSS Maribor z dne 9. 6. 2021 v zvezi z redno delovno uspešnostjo in oceno direktorice JMSS Maribor za leto 2020.

V zvezi s povračilom stroškov prevoza na delo in z dela je JMSS Maribor predložil:

* Izjavo za povračilo stroškov prevoza na delo in z dela z dne 24. 2. 2021, iz katere izhaja, da je stalno prebivališče direktorice *█*, da javni prevoz do delovnega mesta ni možen, da je cena enosmerne (enkratne) vozovnice 2,70 EUR, cena mesečne vozovnice v medkrajevnem prometu 86,40 EUR ter da je razdalja od kraja bivališča do delovnega mesta █kilometre.
* Izjavo za povračilo stroškov prevoza na delo in z dela z dne 14. 6. 2021, iz katere izhaja, da je stalno prebivališče direktorice *█* ter da je razdalja od stalnega bivališča do delovnega mesta █kilometre,
* Tarife prevoznin v javnem linijskem prevozu potnikov v notranjem cestnem prometu in prevoz prtljage z dne 18. 5. 2019 prevoznika █,
* izpis rezultatov preverjanja z daljinomerom »Google Zemljevidi« za relacijo *█*(naslov stalnega prebivališča direktorice) do naslova Razlagova ulica 4, 2000 Maribor iz katere izhaja, da je najkrajša razdalja ██ km,
* izpis rezultatov preverjanja z daljinomerom »Google Zemljevidi« za relacijo iz naslova Razlagova ulica 4, 2000 Maribor do naslova *█*(naslov stalnega prebivališča direktorice) iz katere izhaja, da je najkrajša razdalja █ km.

Pojasnilo JMSS Maribor

JMSS Maribor (javna uslužbenka Anita Vuksanovič v elektronskem sporočilu dne 6. 5. 2022) je v zvezi s povračili stroškov prevoza na delo in z dela direktorici javnega sklada, pojasnil:

* v zvezi z izjavo za povračilo stroškov prevoza na delo in z dela, kot podlago za obračun in izplačilo povračil stroškov prevoza na delo in z dela za mesec januar 2021 in februar 2021, da le-te žal niso našli, da pa jo je direktorica zagotovo ob sklenitvi pogodbe o zaposlitvi podpisala, saj v nasprotnem primeru ne bi razpolagali s podatkom za obračun in izplačilo prevoza ter da je direktorica osveženo izjavo ponovno podpisala dne 24.2.2021, pri čemer se podatki od sklenitve pogodbe o zaposlitvi niso spremenili,
* da iz cenika prevoznika Arriva izhaja, da je znašala cena enkratne vozovnice nad 15 – 20 kilometrov 2,70 EUR (tarifa A), da je mesečna neimenska vozovnica po tarifi A znaša 86,40 EUR in je izračunana na način enkratne vozovnice po ceni 2,70 EUR x 32 voženj (2,70 x 32 = 86,40 EUR),
* v zvezi z razdaljo kraja bivanja direktorice do delovnega mesta, da je upoštevana razdalja od kraja bivanja direktorice na naslovu █, do naslova parkirne hiše, kjer direktorica parkira vozilo, to je Razlagova ulica 4, Maribor, saj se sedež delodajalca na naslovu Grajski trg 1, Maribor, nahaja v peš coni, kjer je prepovedan promet motornih vozil ter da razdalja na daljinomeru »Google.zemljevid« znaša na relaciji █– Razlagova ulica 4, Maribor █ km, razdalja v obratni smeri pa znaša █ km.
	+ 1. Ugotovitve inšpektorice

*Inšpektorica v zvezi z direktorico JMSS Maribor* ***ne ugotavlja nepravilnosti*** *pri:*

* *določitvi in izplačilu osnovne plače,*
* *obračunu in izplačilu dodatka za delovno dobo,*
* *določitvi in izplačilu delovne uspešnosti iz naslova povečanega obsega dela v letu 2021,*
* *izplačilu regresa za letni dopust za leto 2021,*
* *določitvi in izplačilu redne delovne uspešnosti za leto 2020 ter*
* *pri povračilu stroškov prehrane na delu.*

***Ugotavlja pa nepravilnosti*** *v zvezi:*

1. *z načinom izplačila (D020) delovne uspešnosti iz naslova povečanega obsega dela v letu 2021 pri obračunu plače za mesec junij 2021 (prejela delovno uspešnost za obdobje od januarja 2021 do maja 2021) in november 2021 (prejela delovno uspešnost za obdobje od julija 2021 do novembra 2021) ter (D010) redne delovne uspešnosti v letu 2021 za leto 2020 (prejela redno delovno uspešnost za obdobje od julija 2020 do decembra 2020), saj le-ta ni bil skladen z določili 1. odstavka 40. člena ZSPJS, ki določa, da vsi izplačevalci plač obračunavajo in izplačujejo plače na podlagi enotne metodologije in obrazcev, ki jih z uredbo predpiše vlada. Iz Priloge 1: Plačilne liste Uredbe o enotni metodologiji in obrazcih za obračun in izplačilo plač v javnem sektorju[[13]](#footnote-13)namreč izhaja, da mora pri vrsti izplačila D izhajati tudi mesec na katerega se izplačilo nanaša, iz česar izhaja, da bi moralo biti izplačilo za D010 in D020 za posamezni mesec na obračunu plače izkazano v svoji vrstici, pri vrsti izplačila D020 pa bi moral izhajal tudi pravilen % izplačila, in sicer 20 %, namesto, da iz obračuna plače direktorice za mesec junij 2021 ter november 2021 pri vrsti izplačila D020 izhaja podatek 100 %, ker se je izplačilo nanašalo na 5 mesecev, kar ravno tako ni bilo skladno z določili 1. odstavka 40. člena ZSPJS;*
2. *povračili stroškov prevoza na delo in z dela direktorici, in sicer:*

Povračilo stroškov prevoza na delo in z dela je urejeno s Kolektivno pogodbo za negospodarske dejavnosti v Republiki Sloveniji, ki velja za JMSS Maribor[[14]](#footnote-14). V letu 2021 so do uporabe določb Aneksa h KPND[[15]](#footnote-15) (5. – 7. člen) veljale določbe v zvezi s povračili Aneksa h KPND[[16]](#footnote-16) (5. – 7. člen).

Javna uslužbenka ima stalno bivališče na naslovu █, iz katerega se tudi vozi na delo.

Inšpektorica je preverila najkrajšo pot z avtomobilom iz relacije:

* █do delovnega mesta na naslovu Grajski trg 1, Maribor z daljinomerom »Google Zemljevidi« in ugotovila, da najkrajša razdalja z uporabo daljinomera znaša █ kilometrov (namesto █oz. █ kot izhaja iz izjave direktorice) ter v obratni smeri
* Grajski trg 1, Maribor do naslova stalnega prebivališča direktorice █, ki znaša █kilometrov (namesto ██).

Inšpektorica je preverila ceno enotne dnevne (neimenske) in ceno enotne mesečne (imenske) vozovnice, pri javnem avtobusnem prevozniku Arriva d.o.o. za relacijo od avtobusne █ (do koder ima približno █ kilometer iz kraja bivanja) do avtobusne postaje Maribor Slavija (od katere ima javna uslužbenka █ do delovnega mesta) in ugotovila, da znaša:

* cena dnevne (neimenske) vozovnice 4,60 EUR (2,30 EUR v eno smer) ter
* cena mesečne (imenske) vozovnice 59,80 EUR.

*Inšpektorica ugotavlja, da je javna uslužbenka v letu 2021:*

* *v obdobju od januarja 2021 do marca 2021 ter maja 2021 prejela povračilo stroškov prevoza na delo in z dela na podlagi cene mesečne vozovnice, ki jo je direktorica navedla v izjavi v višini 86,40 (namesto 59,80) EUR,*
* *za april 2021 prejela povračilo stroškov prevoza na delo in z dela na podlagi cene dnevne vozovnice, in sicer za 14 delovnih dni v višini 75,80 EUR (namesto v višini cene mesečne imenske vozovnice 59,80 EUR),*
* *v obdobju od junija 2021 do decembra 2021 prejela povračilo stroškov prevoza na delo in z dela v obliki kilometrine, in sicer za █(█x 2) kilometra dnevno (namesto povračilo stroškov prevoza na delo in z dela za razdaljo od naslova stalnega bivališča iz katerega se direktorica dejansko vozi na delo in z dela, do naslova v kraju opravljanja dela direktorice, v obe smeri - po najkrajši varni poti),*

*kar je bilo v obdobju od januarja 2021 do maja 2021 v nasprotju z določili Aneksa h KPND z dne 30. 5. 2012 ter v obdobju od junija 2021 do decembra 2021 v nasprotju z določili Aneksa h KPND z dne 3. 6. 2021, ki urejajo povračila stroškov prevoza na delo in z dela.*

*Inšpektorica ugotavlja tudi, da delodajalec podatkov, ki izhajajo iz izjave ni pravilno preveril (oddaljenosti kraja bivanja od delovnega mesta, cene za javni prevoz, in sicer enotno dnevno vozovnico in mesečno enotno imensko vozovnico), na podlagi katerih so se javni uslužbenki obračunavali stroški prevoza na delo in z dela, saj ni pazil na določbe aktov, ki urejajo povračilo stroškov prevoza na delo in z dela, v povezavi z 2. členom ZJF[[17]](#footnote-17) (načelo učinkovitosti in gospodarnosti rabe javnih sredstev), saj je z daljinomerom »Google Zemljevidi« preverjal razdaljo iz naslova █(pravilno naslov stalnega prebivališča direktorice █) do naslova parkirne hiše na Razlagovi ulici 4, Maribor, kjer direktorica parkira vozilo (pravilno do sedeža delodajalca/naslova v kraju opravljanja dela, na naslovu Grajski trg 1, Maribor).*

* + 1. Odrejeni ukrepi inšpektorice in priporočilo

Inšpektorica direktorici JMSS Maribor priporoča:

* da glede na pojasnilo Ministrstva za javno upravo, št. 0241-49/2021/16 z dne 19. 11. 2021, v zvezi z ugotavljanjem razdalje, za katero javnim uslužbencem pripada povračilo stroškov prevoza na delo in z dela, dopolni obrazce Izjava za povračilo stroškov prevoza na delo in z dela s podatki o razdalji od delovnega mesta do kraja stalnega prebivališča ter od javnih uslužbencev pridobi nove izjave ter jih tudi ustrezno preveri, rezultate preverjanja pa ustrezno dokumentira ter
* da v prihodnje poskrbi, da bodo individualni akti izdani oz. sklenjeni z javnimi uslužbenci JMSS Maribor vselej vsebovali tudi datum in številko dokumenta.

Inšpektorica direktorici JMSS Maribor odreja:

* da v prihodnje poskrbi za obračun in izplačilo plač javnim uslužbencem v skladu z zakonom in uredbo, ki ureja enotno metodologijo in obrazce za obračun plač v javnem sektorju (ugotovljene nepravilnostmi v točki 1.1.5/1 v zvezi z načinom izplačila (D020) delovne uspešnosti iz naslova povečanega obsega dela ter (D010) redne delovne uspešnosti v letu),
* da v prihodnje poskrbi, da bodo podatke iz izjav za povračilo stroškov prevoza na delo in z dela ustrezno preverili (predvsem točnost podatkov o razdalji od kraja bivališča oz. kraja od koder se javni uslužbenec dejansko vozi na delo do delovnega mesta in obratno) rezultate preverjanja pa dokumentirali,
* da v prihodnje zagotovi, da bodo stroški prevoza na delo in z dela povrnjeni skladno z določili kolektivne pogodbe, ki velja za JMSS Maribor,
* da prvi naslednji mesec po prejemu tega zapisnika direktorici začne izplačevati povračilo stroškov prevoza na delo in z dela skladno z določbami kolektivne pogodbe, ki velja za JMSS Maribor,
* da podatke iz izjav direktorice z dne 24. 2. 2021 in 14. 6. 2021 ustrezno preveri (cene vozovnic, razdalje od kraja bivališča do delovnega mesta ter obratno), rezultate preverjanja pa ustrezno dokumentira,
* da po opravljenem preverjanju ukrepa skladno z 2. odstavkom 165. člena ZUJF.

**III Odrejeni ukrepi inšpektorice**

Inšpektorica direktorici JMSS Maribor

**O D R E J A**

1. **Direktorica je dolžna izvesti vse ukrepe, ki so odrejeni v II. poglavju.**
2. **Direktorica je dolžna vse odrejene ukrepe izvesti tudi pri odpravi nepravilnosti pri vseh javnih uslužbencih, zaposlenih v JMSS Maribor[[18]](#footnote-18).**
3. **Direktorica je o izvedenih ukrepih in finančnih učinkih izvedenih ukrepov dolžna poročati v 60 dneh od prejema tega zapisnika.**

**Pouk o pravnem sredstvu:** Predstojnik JMSS MARIBOR lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko se poda tudi ustno na zapisnik.

Na podlagi 23. člena Zakona o upravnih taksah[[19]](#footnote-19) za ugovor zoper ta zapisnik ni potrebno plačati upravne takse.

Martina Zajc, mag.

INŠPEKTOR I

 inšpektorica za sistem javnih uslužbencev

Vročiti:

* █, direktorica, Javni medobčinski stanovanjski sklad Maribor, Grajski trg 1, 2000 Maribor - osebno po ZUP,
* █, predsednik nadzornega sveta JMSS Maribor, Mestna občina Maribor, Urad za gospodarske dejavnosti, Ulica heroja Staneta 1, 2000 Maribor - osebno po ZUP,
* Ministrstvo za javno upravo, minister – po e-pošti (gp.mju@gov.si),
* Mestna občina Maribor – po e-pošti (mestna.obcina@maribor.si),
* Občina Hoče – Slivnica – po e-pošti (obcina@hoce-slivnica.si),
* Občina Miklavž na Dravskem polju – po e-pošti (obcina.miklavz@miklavz.si),
* Občina Starše – po e-pošti (obcina@starse.si),
* Občina Rače - Fram – po e-pošti (info@race-fram.si),
* Občina Duplek – po e-pošti (obcina.duplek@duplek.si).
1. *Ur. l. RS, št.* [*108/09*](http://www.uradni-list.si/1/objava.jsp?urlid=2009108&stevilka=4891)*-UPB13, s spremembami in dopolnitvami; v nadaljevanju: ZSPJS.* [↑](#footnote-ref-1)
2. *Ur. l. RS, št. 63/07, s spremembami in dopolnitvami; v nadaljevanju: ZJU.* [↑](#footnote-ref-2)
3. *Medobčinski uradni vestnik Štajerske in Koroške regije, št. 6/2009, 25/2009, 22/2010, 3/2011, 31/2021.* [↑](#footnote-ref-3)
4. *Zakon o javnih skladih, Ur. l. RS, št.* [*77/08*](http://www.uradni-list.si/1/objava.jsp?sop=2008-01-3449)*,* [*8/10*](http://www.uradni-list.si/1/objava.jsp?sop=2010-01-0254) *– ZSKZ-B,* [*61/20*](http://www.uradni-list.si/1/objava.jsp?sop=2020-01-0897) *– ZDLGPE in* [*206/21*](http://www.uradni-list.si/1/objava.jsp?sop=2021-01-4283) *– ZDUPŠOP.* [↑](#footnote-ref-4)
5. *Diploma █).* [↑](#footnote-ref-5)
6. *Soglasje Ministrstva za okolje in prostor, št. 1000-3/2017/139 z dne 14. 2. 2020, k določitvi osnovne plače Direktorja JSS Maribor.*  [↑](#footnote-ref-6)
7. *Ur. l. RS, št. 68/17, s spremembami in dopolnitvami.* *Z uredbo je delovno mesto Direktorja javnega stanovanjskega sklada (JSS) uvrščeno v plačni razred v razponu 46. - 53. plačnega razreda.* [↑](#footnote-ref-7)
8. *Ur. l. RS, štev. 88/21.* [↑](#footnote-ref-8)
9. *Ur. l. RS, št. 68/17, 4/18, 30/18, 116/21, 180/21 in 29/22.* [↑](#footnote-ref-9)
10. *Ur. l. RS, št. 3/21.* [↑](#footnote-ref-10)
11. *Ur. l. RS, št. 88/21.* [↑](#footnote-ref-11)
12. *Dokument, št. 1002-1138/2021/6 z dne 2.7.2021.* [↑](#footnote-ref-12)
13. *Ur. l. RS, št. 14/09, 23/09, 48/09, 113/09, 25/10, 67/10, 105/10, 45/12, 24/13, 51/13, 12/14, 24/14, 52/14, 59/14, 24/15, 3/16, 70/16, 14/17, 68/17, 6/19, 51/19, 59/19, 78/19, 157/20, 191/20, 13/21, 101/21, 122/21, 145/21, 194/21 in 15/22.* [↑](#footnote-ref-13)
14. *Ur. l. RS, št.* [*18/91-I*](http://www.uradni-list.si/1/objava.jsp?sop=1991-01-0682)*,* [*53/92*](http://www.uradni-list.si/1/objava.jsp?sop=1992-01-2452)*,* [*13/93*](http://www.uradni-list.si/1/objava.jsp?sop=1993-01-0590) *– ZNOIP,* [*34/93*](http://www.uradni-list.si/1/objava.jsp?sop=1993-01-1437)*,* [*12/94*](http://www.uradni-list.si/1/objava.jsp?sop=1994-01-0472)*,* [*18/94*](http://www.uradni-list.si/1/objava.jsp?sop=1994-01-0727) *– ZRPJZ,* [*27/94*](http://www.uradni-list.si/1/objava.jsp?sop=1994-01-1139)*,* [*59/94*](http://www.uradni-list.si/1/objava.jsp?sop=1994-01-2075)*,* [*80/94*](http://www.uradni-list.si/1/objava.jsp?sop=1994-01-2910)*,* [*64/95*](http://www.uradni-list.si/1/objava.jsp?sop=1995-01-2960)*,* [*19/97*](http://www.uradni-list.si/1/objava.jsp?sop=1997-01-1135)*,* [*37/97*](http://www.uradni-list.si/1/objava.jsp?sop=1997-01-2116)*,* [*87/97*](http://www.uradni-list.si/1/objava.jsp?sop=1997-01-4007) *– ZPSDP,* [*3/98*](http://www.uradni-list.si/1/objava.jsp?sop=1998-01-0150)*,* [*3/98*](http://www.uradni-list.si/1/objava.jsp?sop=1998-01-0151)*,* [*39/99*](http://www.uradni-list.si/1/objava.jsp?sop=1999-01-1963) *– ZMPUPR,* [*39/99*](http://www.uradni-list.si/1/objava.jsp?sop=1999-01-1976)*,* [*40/99 – popr.*](http://www.uradni-list.si/1/objava.jsp?sop=1999-21-0054)*,* [*99/01*](http://www.uradni-list.si/1/objava.jsp?sop=2001-01-4874)*,* [*73/03*](http://www.uradni-list.si/1/objava.jsp?sop=2003-01-3577)*,* [*77/04*](http://www.uradni-list.si/1/objava.jsp?sop=2004-01-3415)*,* [*115/05*](http://www.uradni-list.si/1/objava.jsp?sop=2005-01-5096)*,* [*43/06*](http://www.uradni-list.si/1/objava.jsp?sop=2006-01-1835) *– ZKolP,* [*71/06*](http://www.uradni-list.si/1/objava.jsp?sop=2006-01-3062)*,* [*138/06*](http://www.uradni-list.si/1/objava.jsp?sop=2006-01-5940)*,* [*65/07*](http://www.uradni-list.si/1/objava.jsp?sop=2007-01-3625)*,* [*67/07*](http://www.uradni-list.si/1/objava.jsp?sop=2007-01-3713)*,* [*120/07*](http://www.uradni-list.si/1/objava.jsp?sop=2007-01-6102)*,* [*57/08*](http://www.uradni-list.si/1/objava.jsp?sop=2008-01-2429) *– KPJS,* [*67/08*](http://www.uradni-list.si/1/objava.jsp?sop=2008-01-2953)*,* [*1/09*](http://www.uradni-list.si/1/objava.jsp?sop=2009-01-0018)*,* [*2/10*](http://www.uradni-list.si/1/objava.jsp?sop=2010-01-0062)*,* [*52/10*](http://www.uradni-list.si/1/objava.jsp?sop=2010-01-2837)*,* [*2/11*](http://www.uradni-list.si/1/objava.jsp?sop=2011-01-0036)*,* [*3/12*](http://www.uradni-list.si/1/objava.jsp?sop=2012-01-0088)*,* [*40/12*](http://www.uradni-list.si/1/objava.jsp?sop=2012-01-1703)*,* [*1/13*](http://www.uradni-list.si/1/objava.jsp?sop=2013-01-0007)*,* [*46/13*](http://www.uradni-list.si/1/objava.jsp?sop=2013-01-1766)*,* [*95/14*](http://www.uradni-list.si/1/objava.jsp?sop=2014-01-3964)*,* [*91/15*](http://www.uradni-list.si/1/objava.jsp?sop=2015-01-3608)*,* [*88/16*](http://www.uradni-list.si/1/objava.jsp?sop=2016-01-3937)*,* [*80/17*](http://www.uradni-list.si/1/objava.jsp?sop=2017-01-3898)*,* [*80/18*](http://www.uradni-list.si/1/objava.jsp?sop=2018-01-3867)*,* [*31/19*](http://www.uradni-list.si/1/objava.jsp?sop=2019-01-1435)*,* [*80/19*](http://www.uradni-list.si/1/objava.jsp?sop=2019-01-3668)*,* [*97/20*](http://www.uradni-list.si/1/objava.jsp?sop=2020-01-1828)*,* [*160/20*](http://www.uradni-list.si/1/objava.jsp?sop=2020-01-2799) *in* [*88/21*](http://www.uradni-list.si/1/objava.jsp?sop=2021-01-1850)*; v nadaljevanju: KPND.*  [↑](#footnote-ref-14)
15. *Ur. l. RS, št. 88/21 z dne 3. 6. 2021.* [↑](#footnote-ref-15)
16. *Ur. l. RS, št. 40/12 z dne 30. 5. 2012.* [↑](#footnote-ref-16)
17. *Zakon o javnih financah. Ur. l. RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US.* [↑](#footnote-ref-17)
18. *Da po opravljenem preverjanju za ostale javne uslužbence, v primeru ugotovljenih nepravilnosti, ukrepa skladno z 2. odstavkom 165. člena ZUJF (v kolikor bo šlo za računalniške ali računske napake ter pomote in za čas ko javni prevoz v letu 2020 in 2021 ni bil možen). V primeru, da je šlo za preveč izplačane stroške prevoza na delo in z dela, ki so krivda delodajalca, pa inšpektorica ukrepa po drugem odstavku 165. člena ZUJF ne nalaga (upoštevajoč sodno prakso, ki se je izoblikovala glede vračila preveč izplačanih plač, in sicer: sodba Vrhovnega sodišča VIII Ips 256/2016, sodba VIII Ips 120/2017, iz katerih izhaja, da delodajalec ni dolžan zahtevati vračilo preveč izplačanih stroškov prevoza na delo in z dela, razen če si je pridržal pravico zahtevati nazaj ali če je plačal, da bi se izognil sili, saj ne more zahtevati vračila, če je za preveliko izplačilo odgovoren sam).* [↑](#footnote-ref-18)
19. *Ur. l. RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš in 189/20 – ZFRO.* [↑](#footnote-ref-19)